id en id id en en en en en ar en id en id ms az id id id id id id id id nds tr en id en en tl tl en tr id en de ms id id id id ms ms de id tr pl en sl en en en en en en id de en en en ar ast en ms
Antara `ngarang' dan mengarang - abdnaddin
Ingin Berkisah Dengan Cara Sendiri
Home Unlabelled Antara `ngarang' dan mengarang
✔ abd naddin Diterbitkan 10:51 PTG
Kenalan saya itu cukup marah sekali dengan kenalannya yang lain. Sebabnya kenalannya itu memberitahu kenalan saya itu bahawa dia mengenali menteri sianu dan sianu.Jadi kalau berurusan dengan mentero sianu bin sianu maka lebih baik kalau melalui dia. Akhirnya kenalan saya itu ditipu oleh kenalannya itu dengan ringgit beribu-ribu.
"Saya tidak percaya dia. Dia selalu `ngarang'". Oleh sebab saya tahu, dia orang Bajausama, maka saya dapat memahami maksud perkataan ngarang itu. Ngarang dalam bahasa Bajausama maksudnya mereka-reka cerita yang tidak ada, menipu atau bercakap bohong atau bercakap membesar-besarkan diri.
Rupanya `ngarang' membawa konotasi yang kurang elok dalam bahasa dan budaya Bajau. Jangan selalu `ngarang' sebab orang yang selalu ngarang, tak boleh dipercayai.
Ketika membelek kamus dewan, barulah saya tahu rupanya perkataan mengarang itu memiliki pengertian yang pelbagai.
Mengarang maksudnya menyusun sesuatu seperti bunga, permata dan sebagainya.Mengarang boleh membawa maksud mereka dan menulis cerita seperti cerpen dan novel. Mengarang juga bermaksud mengadakan atau mereka-reka cerita. Kalau sudah kehabisan bahan, mereka mengarang berita yang bukan bukan.
Mengarang sudah tentu dihubungkan dengan pengarang dan aktiviti kepengarangan. Cuma saya kira kepimpinan politik kita tidak perlu dipenuhi oleh orang-orang yang hanya pandai mengarang dengan maksud orang yang hanya pandai mengada-adakan dan mereka-reka cerita.
Itulah yang menyebabkan kenalan saya itu marah-marah kerana dibohongi oleh kenalannya yang selalu `ngarang'.
Artikel Berkaitan Penulis Email
Berlangganan artikel terbaru dari blog ini langsung via email
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
Kenali Saya Abd Naddin Haji Shaiddin